**Zápis o priebehu volieb – volebná Konferencia SZMP, Banská Bystrica, 18.09.2021.**

**Zloženie volebnej komisie:** Filip Lichanec – predseda komisie , Ivan Boledovič - člen

**Bod č.1.:***Kontrola delegátov s riadnym hlasom*

Prezentácia prítomných riadnych delegátov s právom hlasovať prebehla nasledovne: (Dukla MP BB- pp. Poláček ml., Kršňáková, VŠC Dukla BB- pp. Lichanec, ŠK Grafon LM- pp. Rengevič, Slávia STU BA- p. Miller, ŠK Raja BB- pp. Doleželová, Doležel, ŠK Vega Berolákovo- p. Poláček st., zástupca pretekárov – p. Chabreček, ŠK Alfa Sport BA – p. Malátek - neprítomný).

Spolu pozvaných 10 riadnych delegátov, prítomných 9 riadnych delegátov s právom hlasu. Konferencia je uznášania schopná s účasťou 90,0% všetkých riadnych delegátov s právom hlasu

**Bod č. 2.:**

*Informácia o spôsobe volieb do jednotlivých orgánov a postov SZMP*

* Voľby do všetkých orgánov SZMP sa konali tajným hlasovaním, voľba na post športového riaditeľa a člena KRK verejným hlasovaním
* Pred hlasovaním do každého orgánu SZMP prebehlo stručné predstavenie programu každého kandidáta
* Voľby prebehli v nasledovnom poradí:
* a) Voľba predsedu SZMP – na post predsedu SZMP boli navrhnutí 2 kandidáti ( D. Poláček ml. a V. Miller); kandidát (V. Miller) sa kandidatúry vzdal. Do volieb postupoval 1 kandidát (D. Poláček ml.). Za predsedu SZMP bol zvolený p. Dušan Poláček ml.. V 1. kole získal nadpolovičnú väčšinu hlasov (8) všetkých prítomných riadnych delegátov, jeden delegát sa zdržal a nikto nebol proti. Hlasovacie lístky odovzdalo všetkých 9 delegátov s právom hlasu a boli všetky platné. Voľba predsedu SZMP je platná.
* b) Voľby členov Rady SZMP - Na začiatku volieb členov Rady SZMP delegáti konferencie v zmysle Stanov SZMP hlasovali o počte členov Rady SZMP na ďalšie funkčné obdobie. Bol iba jeden návrh, na 7 členov Rady SZMP. Hlasovaním bol schválený počet členov Rady SZMP na obdobie 2022 – 2025 -7 členov. Za tento návrh hlasovalo 9 delegátov , nikto sa nezdržal a nikto nebol proti, všetky hlasy boli platné. Voľba o počte členov Rady SZMP na funkčné obdobie 2022 – 2025 je teda platná.
* Za členov Rady SZMP bolo navrhnutých 7 kandidátov, D. Poláček ml., ktorý bol zvolený za predsedu SZMP, podľa Stanov SZMP - automaticky spolu so zástupcom pretekárov je členom Rady SZMP. V súlade s vyššie uvedeným hlasovaním o počte členov Rady SZMP sa hlasovalo o zvyšných 5-tich členoch Rady SZMP zo 6-tich kandidátov (M. Doleželová, L. Kršňáková, V. Miller, V. Rengevič, T. Doležel, R. Chabreček). Všetci kandidáti kandidatúru prijali. Do Rady SZMP bolo zvolených 5 kandidátov s najvyšším počtom hlasov a to v poradí: Vladimír Rengevič (9 hlasov), Tomáš Doležel (9 hlasov), Miroslava Doleželová (8), Lucia Kršňáková (8), Vladimír Miller (8). Nebol zvolený : R. Chabreček (3 hlasy). Hlasovacie lístky odovzdalo 9 delegátov s právom hlasu, všetky hlasy boli platné.
* Za členov Rady SZMP bolo zvolených nasledovných 7 členov – D. Poláček ml., predseda, členovia – V. Rengevič, T. Doležel, M. Doleželová, L. Kršňáková, V. Miller. Voľby členov Rady SZMP sú platné.
* Na základe čl. 8 bod 1 Stanov SZMP nebol pretekármi zvolený zástupca pretekárov. Z toho dôvodu, dočasne - do zvolenia nového zástupcu pretekárov je členom Rady aj R. Chabreček.
* Volebná Konferencia ukladá sekretariátu SZMP zrealizovať v spolupráci s klubmi SZMP voľbu zástupcu pretekárov do 01.2.2021.
* c) Voľby člena KRK SZMP. Za člena KRK SZMP bol navrhnutý 1 kandidát (Ľ: Beňo), ktorý sa kandidatúry vzdal. Volebná Konferencia ukladá sekretariátu SZMP zrealizovať v spolupráci s klubmi SZMP voľbu člena KRK do 01.2.2021.
* d) Voľba športového riaditeľa SZMP – 1 kandidát (D. Poláček st.), ktorý sa kandidatúry vzdal. Volebná Konferencia ukladá sekretariátu SZMP zrealizovať v spolupráci s klubmi SZMP voľbu člena KRK do 01.2.2021.

**Bod č. 3.:**

*Záver a zhodnotenie volieb*

Volebná komisia konštatuje, že voľby do orgánov SZMP prebehli bez problémov a v súlade so schváleným Volebným poriadkom delegátmi konferencie SZMP a v súlade so Stanovami SZMP. Voľby do všetkých orgánov a funkcií v SZMP na funkčné obdobie 2022 – 2025 sú platné.

V Banskej Bystrici, 18.septembra 2021 zapísal: Filip Lichanec, v.r.

predseda volebnej komisie